wannaphong/clean_thaiwikipedia huggingface dataset:
# ความรู้สึกเกี่ยวกับตัวเลข
ใน จิตวิทยา ความรู้สึกเกี่ยวกับตัวเลข เป็นคำที่ใช้สำหรับสมมติฐานที่ว่าบางสัตว์ โดยเฉพาะมนุษย์ มีความสามารถที่ถูกกำหนดทางชีวภาพ ซึ่งช่วยให้พวกเขาสามารถแทนค่าและจัดการกับปริมาณตัวเลขจำนวนมากได้ คำนี้เป็นที่นิยมโดย สตานิลาส เดอแอน ในหนังสือของเขาปี 1997 ชื่อ "The Number Sense" แต่ถูกตั้งชื่อครั้งแรกโดยนักคณิตศาสตร์ โทเบียส แดนต์ซิก ในหนังสือปี 1930 ของเขาชื่อ Number: The Language of Science

นักจิตวิทยาเชื่อว่าความรู้สึกเกี่ยวกับตัวเลขในมนุษย์สามารถแบ่งออกได้เป็น ระบบจำนวนโดยประมาณ (approximate number system) ซึ่งเป็นระบบที่สนับสนุนการประเมิน ขนาด และ ระบบการระบุที่มาพร้อมกัน (parallel individuation system) ที่ช่วยในการติดตามวัตถุแต่ละชิ้น ซึ่งปกติใช้สำหรับปริมาณที่น้อยกว่า 4

มีความแตกต่างในวิธีการกำหนดความรู้สึกเกี่ยวกับตัวเลขใน การรับรู้ทางคณิตศาสตร์ ตัวอย่างเช่น Gersten และ Chard กล่าวว่าความรู้สึกเกี่ยวกับตัวเลข "หมายถึงความคล่องตัวและยืดหยุ่นของเด็กในการใช้ตัวเลข ความเข้าใจความหมายของตัวเลข และความสามารถในการคำนวณทางจิตและมองโลกเพื่อทำการเปรียบเทียบ"

ในสัตว์ที่ไม่ใช่มนุษย์ ความรู้สึกเกี่ยวกับตัวเลขไม่ใช่ความสามารถในการนับ แต่เป็นความสามารถในการรับรู้การเปลี่ยนแปลงในจำนวนของสิ่งต่าง ๆ ในคอลเล็กชัน สัตว์เลี้ยงลูกด้วยนมทั้งหมดและนกส่วนใหญ่จะสังเกตเห็นว่ามีการเปลี่ยนแปลงในจำนวนลูกของพวกมันที่อยู่ใกล้ ๆ นกหลายชนิดสามารถแยกแยะสองจากสามได้Dantzig, Tobias. Number: The Language of Science. New York: Macmillan Company, 1930.

นักวิจัยถือว่าความรู้สึกเกี่ยวกับตัวเลขมีความสำคัญอย่างยิ่งสำหรับเด็กในช่วง การศึกษาระดับประถมศึกษา ในช่วงต้น และ สภาแห่งชาติเพื่อครูสอนคณิตศาสตร์ (National Council of Teachers of Mathematics) ได้มุ่งเน้นไปที่ความรู้สึกเกี่ยวกับตัวเลขในคณิตศาสตร์ระดับก่อนอนุบาลจนถึงชั้นประถมศึกษาปีที่ 2 ปัจจุบันมีการวิจัยเพื่อสร้างและทดสอบกลยุทธ์การสอนเพื่อพัฒนาความรู้สึกเกี่ยวกับตัวเลขของเด็ก ความรู้สึกเกี่ยวกับตัวเลขยังหมายถึงการแข่งขันที่จัดขึ้นโดย สหพันธ์สหศึกษาระหว่างมหาวิทยาลัย ซึ่งเป็นการแข่งขันที่ให้ผู้เข้าแข่งขันแก้ปัญหาคณิตศาสตร์โดยใช้วิธีคิดในใจ โดยไม่อนุญาตให้ใช้เครื่องคิดเลข กระดาษ หรือทำเครื่องหมายใด ๆ 

 แนวคิดที่เกี่ยวข้องกับความรู้สึกเกี่ยวกับตัวเลข 
คำว่า ความรู้สึกเกี่ยวกับตัวเลข ครอบคลุมแนวคิดหลายประการเกี่ยวกับ ขนาด, การจัดอันดับ, การเปรียบเทียบ, การวัด, การประมาณ, เปอร์เซ็นต์ และ การประเมิน รวมถึง:"Unit 1: Number and Number Sense" (20 days lesson), STPSB.org, St. Tammany Parish School Board, Covington, LA (USA), 2009, ภาพรวมหน้าเว็บ: ST-MathGrade7Unit-topics .

 การประมาณด้วยตัวเลขขนาดใหญ่เพื่อให้ได้การประมาณที่สมเหตุสมผล

 การตัดสินระดับความแม่นยำที่เหมาะสมกับสถานการณ์

 การเข้าใจความหมายที่ซ่อนอยู่ของตัวเลขผ่านการวิเคราะห์และการคิดอย่างมีวิจารณญาณ (เช่น เศรษฐพลึก)

 การปัดเศษ (ความเข้าใจถึงเหตุผลในการปัดเศษจำนวนมากและข้อจำกัดในการเปรียบเทียบ)

 การเลือกหน่วยการวัดให้เหมาะสมกับสถานการณ์ที่กำหนด

 การแก้ปัญหาในชีวิตจริงที่เกี่ยวข้องกับเปอร์เซ็นต์และเศษส่วนทศนิยม

 การเปรียบเทียบการวัดทางกายภาพภายในและระหว่างระบบ เมตริก และของสหรัฐอเมริกา

 การเปรียบเทียบองศา ฟาเรนไฮต์ และ เซลเซียส ในสถานการณ์ชีวิตจริง แนวคิดเหล่านี้ได้รับการสอนในระดับการศึกษาประถมศึกษา
 อ้างอิง
# ถ้ำปีศาจแดนสวรรค์
ถ้ำปีศาจแดนสวรรค์  เป็นซีรีส์มังงะญี่ปุ่น แต่งเรื่องและวาดภาพโดยมาซากาซุ อิชิงูโระ ตีพิมพ์ในนิตยสารอาฟเตอร์นูนรายเดือน นิตยสารมังงะแนวเซเน็งของสำนักพิมพ์โคดันชะตั้งแต่เดือนมกราคม พ.ศ. 2561 ซีรีส์อนิเมะโทรทัศน์ดัดแปลงผลิตโดยสตูดิโอโปรดักชัน ไอ.จี ออกอากาศตั้งแต่เดือนเมษายนถึงมิถุนายน พ.ศ. 2566

 ตัวละคร 

 สื่อ 
มังงะ

อนิเมะ
ซีรีส์อนิเมะโทรทัศน์ดัดแปลงผลิตโดยสตูดิโอโปรดักชัน ไอ.จีมีการประกาศสร้างในวันที่ 18 ตุลาคม พ.ศ. 2565 ซีรีส์กำกับโดยฮิโรตากะ โมริ เขียนบทโดยมาโกโตะ ฟูกามิ ออกแบบตัวละครโดยอุตสึชิตะแห่งมินากาตะแลบอราโทรี และแต่งดนตรีประกอบโดยเค็นซูเกะ อูชิโอะ ออกอากาศตั้งแต่วันที่ 1 เมษายนถึง 24 มิถุนายน พ.ศ. 2566 ทางช่องโตเกียวเอ็มเอ็กซ์และเครือข่ายอื่น ๆ  เพลงเปิดชื่อเพลงว่า "Innocent Arrogance" ร้องโดยวง BiSH ส่วนเพลงปิดชื่อเพลงว่า  ร้องโดย  ASOBI ดิสนีย์แพลตฟอร์มดิสทริบิวชันได้รับลิขสิทธิ์เผยแพร่อนิเมะและสตรีมทั่วโลกทางดิสนีย์+

รายชื่อตอน

หมายเหตุ
# ไชโย (แก้ความกำกวม)
ไชโย อาจหมายถึง
 ไชโย คำอุทานในภาษาไทยที่ใช้แสดงความยินดี ดีใจ
 อำเภอไชโย จังหวัดอ่างทอง
 เทศบาลตำบลไชโย
 ไชโยโปรดักชั่นส์ บริษัทผู้สร้างสื่อบันเทิงไทย
# จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร 26 มกราคม 2518. กรมการปกครอง กระทรวงมหาดไทย. 2518

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่
# การเผาตำราที่เอเฟซัส
การเผาตำราที่เอเฟซัส  เป็นเหตุการณ์ที่บันทึกในกิจการของอัครทูต กล่าวถึงผู้เปลี่ยนความเชื่อมานับถือศาสนาคริสต์ที่เอเฟซัสซึ่งได้รับอิทธิพลจากเปาโลอัครทูต ได้เผาตำราเวทมนตร์คาถาของพวกตน

กิจการ 19 เล่าถึงเหตุการณ์นี้ว่า:มีหลายคนที่เชื่อแล้วมาสารภาพและเปิดเผยพฤติกรรมของพวกเขา และหลายคนที่ใช้เวทมนตร์คาถาเอาตำราของพวกตนมาเผาไฟเสียต่อหน้าคนทั้งปวง ตำราเหล่านั้นคิดเป็นเงินมีราคาถึงห้าหมื่นเหรียญเงิน (กิจการ 19:18–19 THSV11) เหรียญเงินอาจะหมายถึงดรัคมาของกรีก ซึ่งรวมแล้วจะมีมูลค่าประมาณ 6 ล้านดอลลาร์สหรัฐในสกุลเงินปัจจุบัน

วรรคถัดมากล่าวว่า "พระวจนะขององค์พระผู้เป็นเจ้าก็เกิดผลเจริญและมีอานุภาพยิ่ง" (กิจการ 19:20 THSV11) Simon Kistemaker มองว่าเรื่องเหล่านี้มีความเกี่ยวข้องอย่างใกล้ชิด: "เมืองเอเฟซัสได้กำจัดวรรณกรรมไม่ดีโดยการเผาตำราเวทมนตร์คาถา และกลายเป็นที่เก็บวรรณกรรมศักดิ์สิทธิ์ที่ประกอบเป็นสารบบของพันธสัญญาใหม่"
thumb|250x250px|นักบุญเปาโลและการเผาตำรานอกรีตที่เอเฟซัส โดย Lucio Massari (ค.ศ. 1612)
# การเลือกตั้งนายกองค์การบริหารส่วนจังหวัดอุทัยธานี พ.ศ. 2567
การเลือกตั้งนายกองค์การบริหารส่วนจังหวัดอุทัยธานี พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 6 ตุลาคม พ.ศ. 2567

สืบเนื่องจากที่ นายเผด็จ นุ้ยปรี ได้ลาออกจากตำแหน่งเมื่อวันที่ 22 สิงหาคม พ.ศ. 2567กางแผนเลือกตั้งใหม่นายก อบจ.อุทัยธานี คาด “มนัญญา-น้องชาดา” ลงสนามด้วย

ผู้สมัคร
สำหรับการสมัครเป็นผู้สมัครชิงนายกองค์การบริหารส่วนจังหวัดอุทัยธานี มีเพียงผู้สมัครคนเดียว คือ นายเผด็จ นุ้ยปรี อดีตนายกองค์การบริหารส่วนจังหวัดอุทัยธานีมนัญญาถอนตัวชิงนายกฯ อุทัยธานี มีข้อแม้ เผด็จ-นุ้ยปรี ต้องขอโทษเรื่องบาดหมางในอดีต

ผลการเลือกตั้ง
# การเลือกตั้งนายกองค์การบริหารส่วนจังหวัดระนอง พ.ศ. 2567
การเลือกตั้งนายกองค์การบริหารส่วนจังหวัดระนอง พ.ศ. 2567 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2567 กำหนดให้มีขึ้นในวันที่ 6 ตุลาคม พ.ศ. 2567

สืบเนื่องจากที่ นายธนกร บริสุทธิญาณี ได้ลาออกจากตำแหน่งเมื่อวันที่ 15 สิงหาคม พ.ศ. 2567นายก อบจ.ระนอง ลาออกก่อนครบวาระ กลับมาสมัครใหม่ ป้องกันเก้าอี้ เลือกตั้ง 6 ต.ค 

ผู้สมัคร

 หมายเลข 1: ธนกร บริสุทธิญาณี 
อดีตนายกองค์การบริหารส่วนจังหวัดระนอง สังกัดกลุ่มระนองรวมพลัง โดยมีการสนับสนุนจาก พรรคพลังประชารัฐ

 หมายเลข 2: สีหราช สรรพกุล  
อดีตผู้ใหญ่บ้านเกาะคณฑี ตำบลปากน้ำ อำเภอเมืองระนอง จังหวัดระนอง สังกัดกลุ่มระนองก้าวหน้า โดยมีการสนับสนุนจาก คงกฤษ ฉัตรมาลีรัตน์ อดีตนายกองค์การบริหารส่วนจังหวัดระนอง และ สส.ระนอง เขต 1 พรรคภูมิใจไทย

 หมายเลข 3: คุณัญญา สองสมุทร 
ทนายความ และอาสาสมัครนักกฎหมายสิทธิมนุษยชน สังกัดกลุ่มระนองก้าวไกล

ผลการเลือกตั้ง

 กลุ่มระนองก้าวหน้า ได้ที่นั่งจาก กลุ่มรวมพลังระนอง
# รูปสามเหลี่ยมจำนวนเต็ม
รูปสามเหลี่ยมจำนวนเต็ม (อังกฤษ: Integer triangle หรือ integral triangle) คือ รูปสามเหลี่ยมที่มีความยาวด้านทุกด้านเป็นจำนวนเต็ม และรูปสามเหลี่ยมตรรกยะ คือ รูปสามเหลี่ยมที่มีความยาวด้านทุกด้านเป็นจำนวนตรรกยะ รูปสามเหลี่ยมตรรกยะใด ๆ สามารถย่อ/ขยาย (rescaled) โดยใช้ตัวส่วนร่วมน้อย ของด้านทุกด้านเพื่อให้ได้รูปสามเหลี่ยมจำนวนเต็มคล้าย ดังนั้นรูปสามเหลี่ยมจำนวนเต็มจึงมีความสัมพันธ์ที่ใกล้กับรูปสามเหลี่ยมตรรกยะ

บางครั้งมีการใช้คำจำกัดความอื่น ๆ ของรูปสามเหลี่ยมตรรกยะ เช่น: Carmichael (1914) และ Dickson (1920) ใช้คำนี้เพื่อสื่อถึงรูปสามเหลี่ยมฮีโรเนียน (รูปสามเหลี่ยมที่มีความยาวด้านและพื้นที่ที่เป็นจำนวนเต็มหรือเป็นจำนวนตรรกยะ); Conway และ Guy (1996) ได้ให้คำจำกัดความของรูปสามเหลี่ยมตรรกยะว่าเป็นรูปสามเหลี่ยมที่มีด้านที่เป็นจำนวนเต็มและมีมุมที่เป็นจำนวนเต็มวัดเป็นหน่วยองศา โดยรูปสามเหลี่ยมดังกล่าวมีเพียงรูปสามเหลี่ยมด้านเท่าที่มีด้านที่เป็นจำนวนเต็มเท่านั้นConway, J. H., and Guy, R. K., "The only rational triangle", in The Book of Numbers, 1996, Springer-Verlag, pp. 201 and 228–239.
# อนันยา ปานเฑ
อนันยา ปานเฑ  (เกิดวันที่ 30 ตุลาคม ค.ศ. 1998) เป็นนักแสดงชาวอินเดียที่ทำงานในภาพยนตร์ฮินดีเป็นหลัก เธอเป็นลูกสาวของชัคกี้ ปานเฑ เธอเริ่มอาชีพนักแสดงในปี ค.ศ. 2019 ด้วยบทบาทในภาพยนตร์วัยรุ่นเรื่อง Student of the Year 2 และภาพยนตร์ตลกเรื่อง Pati Patni Aur Woh การแสดงเหล่านี้ทำให้เธอได้รับรางวัล Filmfare Award สาขานักแสดงหญิงเปิดตัวยอดเยี่ยม  

ภาพยนตร์สองเรื่องต่อมาของปานเฑได้รับการตอบรับไม่ดีนัก แต่เธอประสบความสำเร็จในเชิงพาณิชย์จากบทบาทสั้น ๆ ในภาพยนตร์ตลกเรื่อง Dream Girl 2 (ค.ศ. 2023) การแสดงของเธอในภาพยนตร์ดราม่าเรื่อง Gehraiyaan (ค.ศ. 2022) และ Kho Gaye Hum Kahan (ค.ศ. 2023) และซีรีส์ตลกเรื่อง Call Me Bae (ค.ศ. 2024) ได้รับการตอบรับเป็นอย่างดี 

 ชีวิตช่วงต้นและครอบครัว 
ปานเฑเกิดวันที่ 30 ตุลาคม ค.ศ. 1998  เป็นบุตรของ ชัคกี้ ปานเฑ และ ภาวนา ปานเฑ นักออกแบบเครื่องแต่งกาย ในเมืองมุมไบ รัฐมหาราษฏระ เธอมีน้องสาวชื่อ ริซา คุณปู่ของเธอ ศารท ปานเฑ เป็นศัลยแพทย์หัวใจชาวอินเดีย อาของเธอ ชิคกี้ ปานเฑ เป็นนักธุรกิจ และอาสะใภ้ของเธอ ดีแอนน์ ปานเฑ เป็นโค้ชด้านสุขภาพ  เธออธิบายวัยเด็กของเธอว่า "เป็นช่วงที่มีสิทธิพิเศษและมีความสะดวกสบายมาก" และเธอยังได้กล่าวว่าเธอใฝ่ฝันที่จะเป็นนักแสดงตั้งแต่ยังเด็ก 

ปานเฑศึกษาที่โรงเรียนนานาชาติ Dhirubhai Ambani จนถึงปี ค.ศ. 2017 เธอเข้าร่วมงาน Le Bal des débutantes ของ Vanity Fair ในปารีสเมื่อปี ค.ศ. 2017  เมื่อถูกถามว่าเธอพลาดการศึกษาระดับสูงหรือไม่ ปานเฑอธิบายว่ากองถ่ายภาพยนตร์คือโรงเรียนภาพยนตร์ของเธอ 

แหล่งอ้างอิง
# กลัมการี
กลัมการี (อักษรโรมัน: Kalamkari) เป็นศิลปะภาพพิมพ์บนผืนผ้าที่มีที่มาจากอานธรประเทศในประเทศอินเดีย ศิลปกรรมโบราณนี้เชื่อว่ามีขึ้นมามากกว่า 3,000 ปี ก่อนจะแพร่ความนิยมมายังอินเดียใต้ในสมัยจักรวรรดิวิชัยนคร กลัม แปลว่า 'ปากกา' และ การี แปลว่า 'ศิลปกรรม' ซึ่งเป็นชื่อที่ชาวโมกุลตั้งให้ในสมัยปกครองแถบเดกกัน กลัมการีแบบดั้งเดิมจะใช้สีย้อมธรรมชาติเท่านั้น และมีขั้นตอนการทำ 23 กระบวนการ กลัมการีแบ่งออกเป็นสองประเภทใหญ่ คือ รูปแบบพิมพ์บล็อกที่ทำในมจิลิปัฏณัม และแบบวาดมือที่นิยมทำในศรีกาฬหัสติ

กลัมการีแบบศรีกาฬหัสติผลิตโดยใช้งานวาดมือด้วยปากกา มีผลืตเป็นหลักอยู่ที่ศรีกาฬหัสติในอำเภอตรีปุระ รูปแบบนี้นิยมสร้างเป็นรูปของบุคคลและเรื่องราวทางศาสนา และได้รับความนิยมขึ้นมาจากกมลเทวี จัตโตปาธยายขณะดำรงตำแหน่งประธานคณะกรรมการหัตถกรรมอินเดียทั้งปวง

กลัมการีแบบมจิลีปัฏณัม หรือแบบเปทานะ ใช้การพิมพ์บล็อก มีผลิตเป็นหลักในมจิลิปัฏณัมในอำเภอกฤษณะ และได้รับการขึ้นทะเบียนเป็นตัวบ่งชี้ทางภูมิศาสตร์ของรัฐโดบรัฐบาล
# เคต เฟรนช์ (นักปัญจกีฬาสมัยใหม่)
แคทเธอรีน อลิซาเบธ เฟรนช์ เอ็มบีอี (11 กุมภาพันธ์ ค.ศ. 1991 –) เป็นนักปัญจกีฬาสมัยใหม่ชาวสหราชอาณาจักร ที่ได้รับรางวัลเหรียญทองในการแข่งโอลิมปิกฤดูร้อน 2020 ที่โตเกียว ประเทศญี่ปุ่น

 ชีวิตส่วนตัว 
เฟรนช์เกิดเมื่อวันที่ 11 กุมภาพันธ์ ค.ศ. 1991 ในเมเพิม ใกล้กับเกรฟเซนด์ เคนต์ เธอได้รับการศึกษาแบบเอกชนที่โรงเรียนค็อบแฮมฮอลซึ่งเป็นโรงเรียนเอกชน และสำเร็จการศึกษาปริญญาด้านประสิทธิภาพการกีฬาจากมหาวิทยาลัยบาธ รวมทั้งได้ฝึกซ้อมที่เพนแธนลอน จีบี ไฮเพอร์ฟอร์แมนซ์เซนเตอร์

ทั้งนี้ เฟรนช์แต่งงานแล้วและอาศัยอยู่ที่แชปแมนสเลด วิลต์เชอร์
# จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
การเลือกตั้งสมาชิกสภาผู้แทนราษฎรจังหวัดพระนครศรีอยุธยา พ.ศ. 2512 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 4 คนรายงานวิเคราะห์ ผลการเลือกตั้งสมาชิกสภาผู้แทน 10 กุมภาพันธ์ 2512. กรมการปกครอง กระทรวงมหาดไทย. 2517

 ภาพรวม 

 ผลการเลือกตั้ง
# ตโนฏมาตามนเทียร
ตโนฏมาตา (อักษรโรมัน: Tanot Mata) เป็นมนเทียรในอำเภอไชสัลเมร์ รัฐราชสถาน ประเทศอินเดีย ตั้งอยู่ใกล้กับพรมแดนประเทศปากีสถาน ตรงใกล้กับบริเวณโลเงวาลาที่มีการสู้รบกันระหว่างอินเดียกับปากีสถานในปี 1971 ปรัมปราสมัยใหม่เชื่อว่าการรบที่โลเงวาลาชนะมาได้ด้วยอิทธิฤทธิ์ของตโนฏมาตา

มนเทียรนี้สร้างขึ้นโดยกษัตริย์ราชปุตภตี ตนุ เรา ในปี ค.ศ. 828 นับจากนั้นมาก็ได้รับการเคารพบูาจาแบรรดาราชปุตภตีและชางเมืองไชสัลเมร์สืบมา

มนเทียรถูกโจมตีโดยกองทัพปากีสถานในระหว่างสงครามปี 1965 ซึ่งมีการยิงระเบิดถึง 3,000 ลูกมาทางมนเทียร กระนั้นตามตำนานพื้นถิ่นว่ากันว่าระเบิดล้วนพลาดเป้าหรือไม่ก็ไม่ระเบิดเลย หลังจากนั้น กองกำลังรักษาชายแดนของอินเดียเข้ายึดครองและรับผิดชอบการดูแลรักษามนเทียร ตโนฏมาตามนเทียรถูกโจมตีอีกครั้งระหว่างสงครามปี 1971 โดยหนึ่งในรถถังจมอยู่ในบ่อทรายทำให้กองทัพอินเดียสามารถเข้ามาจัดการได้ทัน หลังจากนั้นกองทัพอินเดียได้สร้าง วิชัยสตมภ์ ขึ้นภายในมนเทียรเพื่อฉลองชัยชนะในการรบที่โลเงวาลา
# อาคารธนาคารธุรกิจสหกรณ์ (ลูบลิยานา)
อาคารธนาคารธุรกิจสหกรณ์  เป็นอาคารในลูบลิยานา ประเทศสโลวีเนีย ผลงานออกแบบในปี 1921 โดยสถาปนิก อีวัน วูร์นิค และภรรยา เฮเลนา วูร์นิค ด้วยรูปแบบแห่งชาติสโลวีเนีย (Slovene "National Style") ซึ่งนำเอาองค์ประกอบในการประดับมาจากสีของธงชาติสโลวีเนีย และได้รับแรงบันดาลใจมาจากสถาปัตยกรรมเซสเซชั่นเวียนนาอาร์ตนูโว ตั้งอยู่บรถนนมีกลอซิช และได้รับการเรียกขานให้เป็น "อาคารที่สวยที่สุด" ในลูบลิยานาThe Most Beautiful House in Ljubljana (In Slovene: "Vurnikova hiša na Miklošičevi: najlepša hiša v Ljubljani"), Delo, 8 April 2011

ภายในอาคารยังประดับไปด้วยภาพเขียนฝาผนังและเพดานกระจกที่มีขวดหลากสีสร้างฝังเข้าไปข้างใน โถงบันไดบนชั้นหนึ่งและสองประดับด้วยกระจกสีลวดลายเรขาคณิตCooperative Business Bank Building, Visit Ljubljana- Tourist Information Website, accessed: 2020-12-04. Archived by WebCite®
# จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
การเลือกตั้งสมาชิกสภาผู้แทนราษฎรจังหวัดพระนครศรีอยุธยา ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๒. กองเลือกตั้ง ส่วนการทะเบียนและเลือกตั้ง กรมมหาดไทย. 2502

 ภาพรวม 

 ผลการเลือกตั้ง
# หม่อมเจ้าอนุชาติศุขสวัสดิ์ ศุขสวัสดิ์
มหาอำมาตย์ตรี หม่อมเจ้าอนุชาติศุขสวัสดิ์ (28 เมษายน 2415 – 25 พฤษภาคม 2471) เป็นพระโอรสพระองค์ใหญ่ในพระเจ้าบรมวงศ์เธอ กรมหลวงอดิศรอุดมเดชประสูติแต่หม่อมขาบ ทรงเป็นเจ้ากรมพิพิธภัณฑ์ในรัชสมัยของพระบาทสมเด็จพระมงกุฎเกล้าเจ้าอยู่หัว

พระโอรสของพระองค์คือ หม่อมราชวงศ์สันต์ สุขสวัสดิ์ อดีตนักบินของกองทัพอากาศ นับเป็นผู้บริจาคอุทิศดวงตาเป็นคนแรกของประเทศไทย

 เครื่องราชอิสริยาภรณ์
# วาลาตา
วาลาตา (Oualata หรือ Walata) หรือ บีรู (Biru ในพงศาวดารศตวรรษที่ 17) Walata is the arabized form of the Manding wala meaning a "shady place" while Biru is the Soninke word and has a similar meaning. เป็นเมืองโอเอซิสขนาดเล็กในมอริเตเนียตะวันออกเฉียงใต้ ในศตวรรษที่ 13-14 เป็นเมืองคาราวานที่สำคัญในฐานะปลายทางของเส้นทางการค้าผ่านทะเลทรายซาฮารา ปัจจุบันได้รับการขึ้นทะเบียนเป็นแหล่งมรดกโลกโดยยูเนสโก

เมืองเก่าวาลาตามีอาณาเขตประมาณ 600  คูณ 300 เมตร และบางส่วนอยู่ในสภาพชำรุดทรุดโทรม สิ่งปลูกสร้างจากหินทรายภายในวาลาตาเคลือบด้วยบังโก และบางส่วนมีลวดลายเรขาคณิต มัสยิดเก่าของวาลาตาปัจจุบันเป็นบริเวณชายของของเมือง แต่ในอดีตน่าจะล้อมรอบด้วยสิ่งปลูกสร้างอื่ยมาก่อน ภายในวาลาตายังเป็นที่ตั้งของพิพิธภัณฑ์ที่จัดแสดงชิ้นงานเขียน ด้วยความสำคัญทางประวัติศาสตร์และสถาปัตยกรรมพื้นถิ่นที่โดดเด่นทำให้วาลาตาได้รับปารขึ้นทะเบียนเป็นแหล่งมรดกโลกโดยยูเนสโกในปี 1996 ร่วมกับวาดาเน, ชินเกตตี และ ตีชิต
# ดีปดรีม
right|thumb| ภาพที่ได้จากการใช้ดีปดรีมซ้ำ 10 ครั้ง
right|thumb| ภาพที่ได้จากการใช้ดีปดรีม 50 ครั้ง
ดีปดรีม (DeepDream) เป็นโปรแกรมคอมพิวเตอร์วิทัศน์ที่สร้างโดย Alexander Mordvintsev วิศวกรกูเกิล โปรแกรมนี้ใช้โครงข่ายประสาทแบบสังวัตนาการเพื่อตรวจจับและปรับปรุงรูปแบบในภาพโดยอาศัยแพริโดเลียของขั้นตอนวิธี และจงใจประมวลผลแบบเกินจริงเพื่อสร้างภาพลวงตาที่ดูเหมือนความฝัน

ชื่อของโปรแกรมนี้ได้เริ่มเป็นที่ใช้แพร่หลายโดยหมายถึงการสร้างภาพโดยใช้โครงข่ายการเรียนรู้เชิงลึกที่ทำการฝึกมาแล้วเพื่อจัดการกระตุ้นตามที่ต้องการ ปัจจุบันคำนี้ยังหมายถึงโปรแกรมที่ใช้เทคนิคการสร้างภาพแบบเดียวกันนี้

 ประวัติศาสตร์ 
ชื่อดีปดรีมมีต้นกำเนิดมาจากโครงข่ายประสาทแบบสังวัตนาการที่มีจำนวนชั้นลึกมากซึ่งมีชื่อรหัสตามภาพยนตร์ จิตพิฆาตโลก (inception) และได้รับการพัฒนาสำหรับการแข่งขันการรู้จำภาพขนาดใหญ่ของอิมเมจเน็ต (ILSVRC) ใน ปี 2014 ได้รับการพัฒนาและเผยแพร่ในเดือนกรกฎาคม 2015

หลังจากที่กูเกิลได้ทำการเผยแพร่เทคโนโลยีและรหัสต้นทางของโปรแกรมในรูปของโอเพนซอร์ส เครื่องมือหลายอย่าง เช่น โปรแกรมประยุกต์ทั้งบนเว็บหรือบนมือถือ และบนเดสก์ท็อปก็ปรากฏตัวขึ้นในตลาดเพื่อให้ผู้ใช้สามารถแปลงรูปภาพตามที่ตัวเองเตรียมไว้ได้
# วัดปากบารา
วัดปากบารา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอละงู จังหวัดสตูล

วัดปากบาราได้รับอนุญาตมอบที่ดินป่าชายเลนเสื่อมโทรมจาก องค์การบริหารส่วนตำบลปากน้ำ จำนวน 7 ไร่เศษ โดยมีนายมั่น ปอสุวรรณ เป็นผู้รับมอบที่ดินแล้วขอสร้างวัด เมื่อ พ.ศ. 2524 และได้อนุญาตตั้งเป็นวัดวันที่ 17 มีนาคม พ.ศ. 2535 มีผู้ขออนุญาตคือนายเฉลิม ปอสุวรรณ โดยมีชื่อว่า "วัดปากบารา" และมีเจ้าอาวาสรูปแรกชื่อ พระเทียมศักดิ์ กนฺตวณฺโณ เป็นชาวจังหวัดตรัง อยู่มาจนถึง พ.ศ. 2540 ได้ลาออกจากเจ้าอาวาส แล้วพระปลัดจบ วฑฺฒโน ขึ้นเป็นเจ้าอาวาส และได้รับอนุญาตเป็นวิสุงคามสีมาวันที่ 16 พฤษภาคม พ.ศ. 2540 

วัดปากบารา แปลว่า วัดปากน้ำ เนื่องจากตั้งติดกับทะเลที่เรียกว่า "ปากบารา" บริเวณนั้นมีชาวไทยพุทธและอิสลามอาศัยอยู่ ส่วนหนึ่งเป็นคนจีนที่นับถือพระพุทธศาสนา ปัจจุบันมีพระครูชลมุขวิธาน (จบ) เป็นเจ้าอาวาส
# เกาะตันหยงอุมา
เกาะตันหยงอุมา หรือ เกาะบากันใหญ่ เป็นเกาะในตำบลเกาะสาหร่าย อำเภอเมืองสตูล จังหวัดสตูล ตั้งอยู่ที่ละติจูด 6° 42´.8 เหนือ ลองจิจูด 99° 51´.3 ตะวันออก กว้าง 2.6 กิโลเมตร ยาว 4.5 กิโลเมตร มีเนื้อที่ 6.2 ตารางกิโลเมตร อยู่ทางทิศเหนือของเกาะโต๊ดน้อย ระยะห่าง 2 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓) 

ชื่อ "ตันหยงอุมา" มาจากภาษามลายู Tanjung Umar แปลว่า แหลมไร่ (คำว่า umar แปลว่า ไร่) 

บนเกาะมี 3 หมู่บ้าน ได้แก่ หมู่ที่ 1 บ้านตันหยงอุมา หมู่ที่ 2 บ้านบากันใหญ่ และหมู่ที่ 3 บ้านต้นหยงกลิง ประชาชนส่วนใหญ่นับถือศาสนาอิสลาม เดิมทีมีกลุ่มชาวจีนมาอาศัยอยู่บนเกาะช่วงสมัยก่อนสงครามโลกครั้งที่สอง จากนั้นมีกลุ่มคนจากบ้านพร้าว บ้านทุ่งครก อำเภอคลองท่อม จังหวัดกระบี่ มาตั้งถิ่นฐานบนเกาะด้วย และต่อมากลุ่มคนทั้งสองกลุ่มได้มีความขัดแย้งและเกิดสงครามขึ้นบนเกาะ จนทำให้ชาวจีนอพยพออกจากเกาะ ประชากรในหมู่บ้านมาจากบ้านพร้าว บ้านทุ่งครก อำเภอคลองท่อม จังหวัดกระบี่

พ.ศ. 2547 ได้รับผลกระทบจากเหตุการณ์สึนามิ ไม่มีชาวบ้านเสียชีวิต
# อลสกันยา
อลสกันยา (อะละสะกันยา) เป็นรูแบบหนึ่งของสุรสุนทรีในประติมาณวิทยาอินเดีย แสดงรูปของสตรีเกียจคร้าน ปรากฏพบเป็นหลักในสถาปัตยกรรมเทวสถานจากยุคกลาง เข้าใจกันว่าเป็นรูปเทวี และปรากฏมากเป็นพิเศษในรัฐโอริสสา อลสกันยามักแสดงในรูปใช้มือวางเหนือศีรษะซึ่งเรียกว่า uromandali hasta กระนั้น ลักษณะการวางท่าทางเปลี่ยนแปลงไปได้ตามตำแหน่งที่ตั้งในเทวสถานDEVANGANA SCULPTURAL IMAGE STUDY PART-II - POST GUPTA MEDIEVAL DEVANGANAS : THEIR INDIVIDUAL MOTIF ANALYSIS http://dspace.hmlibrary.ac.in:8080/jspui/bitstream/123456789/1719/12/12_Chapter%206.pdf
# พระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
การเลือกตั้งสมาชิกสภาผู้แทนราษฎรจังหวัดพระนครศรีอยุธยา กุมภาพันธ์ พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2495 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานการเลือกตั้งสมาชิกสภาผู้แทนราษฎรของกระทรวงมหาดไทย เล่ม ๑. กองเลือกตั้ง ส่วนการทะเบียนและเลือกตั้ง กรมมหาดไทย. 2501

 ภาพรวม 

 ผลการเลือกตั้ง
# จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
การเลือกตั้งสมาชิกสภาผู้แทนราษฎรจังหวัดอ่างทอง กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้งสมาชิกสภาผู้แทนราษฎร พ.ศ. 2535. กรมการปกครอง กระทรวงมหาดไทย. 2536

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด
# สุศรุตสังหิตา
สุศรุตสังหิตา (,) เป็นวรรณกรรมภาษาสันสกฤตโบราณเกี่ยวก้บแพทยศาสตร์และเป็นหนึ่งในวรรณกรรมทางการแพทย์ที่สำคัญที่สุดที่หลงเหลือจากโลกยุคโบราณมาจนถึงปัจจุบัน โดยเป็นงานเขียนที่เป็นรากฐานของอายุรเวทควบคู่ไปกับ จารกสังหิตา, เภลสังหิตา และส่วนการแพทย์ของจารึกโบเวอร์ และเป็นเพียงหนึ่งในสองวรรณกรรมฮินดูรากฐานเกี่ยวกับการแพทย์ที่หลงเหลือมาจากอินเดียโบราณWendy Doniger (2014), On Hinduism, Oxford University Press, , page 79;Sarah Boslaugh (2007), Encyclopedia of Epidemiology, Volume 1, SAGE Publications, , page 547, Quote: "The Hindu text known as Sushruta Samhita is possibly the earliest effort to classify diseases and injuries"

เนื้อความของสังหิตามีความสำคัญอย่างมากทางประวัติศาสตร์เนื่องจากเนื้อหาซึ่งถือว่าแปลกใหม่ในสมัยนั้น เช่น ศัลยกรรมศาสตร์ โดยที่หนึ่งในจารึกใบลานที่เก่าแก่ที่สุดที่บันทึกสุศรุติสังหิตาเก็บรักษาอยู่ที่หอสมุดไกเซอร์ในเนปาล นักวิชาการมากมายเสนอข้อสันนิษฐานว่าวรรณกรรมนี้เขียนขึ้นตั้งแต่ระหว่าง 2000 ปีก่อนคริสต์กาล ไปจนถึงศตวรรษที่ 6

นักวิชาการส่วนใหญ่ถือว่าวรรณกรรมนี้จัดเป็นวรรณกรรมฮินดู และปรากฏใช้คำศัพท์เช่นเดียวกับที่ปรากฏในวรรณกรรมฮินดูยุคโบราณกว่า รวมถึงมีการกล่าวถึงเทพเจ้าฮินดู ทั้ง พระนารายณ์, พระหริ, พระพรหม, พระรุทร, พระอินทร์ เป็นต้น ไปจนถึงการกล่าวถึงพระเวท ดังที่ปรากฏในบางส่วนที่แนะนำว่าให้ออกกำลังกาย เดิน และทำการศึกษาพระเวทอย่างสม่ำเสมอ ในฐานะส่วนหนึ่งของการรักษาและฟื้นฟู รวมทั้งปรากฏคำศัพท์แบบที่ใช้ในไวเศษิกะ, สางขยะ และปรัชญาฮินดูอื่น ๆ
# จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดอ่างทอง มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด
# จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
การเลือกตั้งสมาชิกสภาผู้แทนราษฎรจังหวัดอ่างทอง พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2526. กรมการปกครอง กระทรวงมหาดไทย. 2526

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด
# จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดอ่างทอง พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด